Hyman Josefson

Den Hyman A. Josefson, gebuer de 14. Abrëll 1909 zu South Fallsburg (New York), a gestuerwen den 9. September 1944 zu Péiteng, war en US-amerikaneschen Zaldot.

Hie war den éischten amerikaneschen Zaldot dee bei der Liberatioun vu Lëtzebuerg op Lëtzebuerger Territoire ëmkomm ass.

Fir un hien z'erënnere gouf 1947 zu Péiteng e Monument opgeriicht an eng Plaz no him genannt (Square Hyman Josefson).

 Säi Liewen 
Den Hyman S. Josefson war de jéngste Bouf vun enger jiddesch-rumänescher Imigrantefamill. A senger Jugend war hie Journalist, Athleet an Eagle Scout. Hien huet op der Cornell University en Diplom als Ingenieur an een am Droit gemaach. 1931 gouf hien Ingenieur an Affekot.

Sechs Wochen no der Attack op Pearl Harbour, am Alter vun 32 Joer, huet hie sech an der US Arméi engagéiert a gouf mat der 85. Schwadroun vun der Kavalerie-Erkennung vun der 5. Panzerdivisioun an Europa geschéckt.

De 24. Juli 1944 ass seng Unitéit op der Utah Beach u Land gaangen. Duerch d'Normandie an Nordfrankräich ass si den 30. August zu Paräis ukomm, wou hien Ersatz-Chef vum Troop A vun der 5. Panzerdivisioun gouf. Dräi Deeg drop goung et weider an d'Belsch."Hyman Josefson." liberationroute.com (nogekuckt: 22.08.2025).

Den 9. September 1944 ass se zu Péiteng iwwer d'Grenz op Lëtzebuerg komm.  Säin M6 Greyhound gouf vun enger däitscher Panzergranat getraff, an de Josefson ass a sengem Gefier verbrannt.Hyman Josefson, der erste G.I., der 1944 in Luxemburg getötet wurde. tageblatt.lu, 09.09.2019..

Eréischt 1985 ass den Numm vum éischte gefalenen US-Zaldot op Lëtzebuerger Buedem erausfonnt ginn, an 1989 gouf en och um Monument, dat u säin Doud erënnert, derbäigesat. D'Plaz krut dann och dem Hyman Josefson säin Numm. "Hyman Josefson." 50faces.lu, nogekuckt: 22.08.2025.

Kategorie:Gebuer 1909
Kategorie:Gestuerwen 1944
Kategorie:US-amerikanesch Offizéier
Kategorie:US-amerikanesch Affekoten
Kategorie:Persounen, no deenen eng Struktur zu Lëtzebuerg genannt ass